1. Kazys Bradūnas

**ODISĖJAS BUVO NEKANTRUS**

1. Odisėjas buvo nekantrus,
2. Ir ilgiau Homeras neištvėrė –
3. Jam atkėlė tėviškėn vartus,
4. Kur ištroškęs kraujo atsigėrė.
5. Odisėjui
6. Dvidešimtis metų be tėvynės
7. Buvo prakeikimas pakely,
8. Man, tarytum kaliniui grandinės,
9. Velkasi jau trisdešimt keli.
10. Odisėjas gimtąją Itakę
11. Dar išvydo ryto rūkuose,
12. Man kelionėje jau temsta akys
13. Ir nušvinta vien tik sapnuose.
14. Odisėjau, tu grįžai atkeršyti –
15. Du dešimtmečiai tau gi baisi skriauda,
16. Aš nenoriu nieko, man tik peršti
17. Viso perkirsto gyvenimo žaizda.

1.Kaip vadiname eilėraštyje kalbantį žmogų?

.................................................................................

2. Kokiu kūriniu remiasi šio eilėraščio autorius?

..............................................................................................................

3. Paaiškinkite 3-4 eil. prasmę savais žodžiais, remdamiesi Antikos literatūros kontekstu. ..........................................................................

..............................................................................................................

4. Koks kalbančiojo požiūris į Odisėją? Kodėl? ..................................................

...............................................................................................................................

5. Kodėl Odisėjui buvo lemta gyventi be Tėvynės 20 metų? (5-7eil)

...............................................................................................................................

6. Kuo lyrinio subjekto situacija skiriasi nuo Odisėjo? (8-9eil.)

...............................................................................................................................

7. Užpildykite lentelę, perskaitę 10-17eil.

|  |  |  |
| --- | --- | --- |
|  | Odisėjas | Lyrinis subjektas |
| Ar pasiekė tikslą? |  |  |
| Kokius jausmus  Išgyvena? |  |  |

8. Ką reiškia posakiai „perkirstas gyvenimas“, „peršti žaizda“? .........................

...............................................................................................................................

............................................................................................................................................................................................................................................................................................................................................................................................

8.1. Kokios tai meninės raiškos priemonės? .......................................................

9. Remdamiesi poeto biografija, pasakykite, kas lėmė tokius lyrinio subjekto išgyvenimus. ........................................................................................................

...............................................................................................................................

10. Suformuluokite eilėraščio temą. .....................................................................

11.Klausimu suformuluokite eilėraščio problemą. ..................................................

....................................................................................................................................

12. Suformuluokite eilėraščio pagrindinę mintį. ....................................................

..................................................................................................................................

....................................................................................................................................

Testo atsakymai (K.Bradūnas „Odisėjas buvo neteisus“)

1. Lyrinis subjektas.
2. Antikiniu kūriniu – Homero „Odisėja“
3. Grįžęs į gimtąją Itakę, Odisėjas išžudė jaunikius, kurie piršosi jo žmonai Penelopei ir šveistė jo turtą.
4. Kritiškas, nepalankiai vertina. Galbūt mano, kad kerštas – niekinga jausmas (ar pan ☺)
5. 10 metų kariavo Trojos kare, dar 10 metų Poseidonas neleido grįžti namo, nes nubaudė už jo sūnaus kiklopo Polifemo nužudymą.
6. Jis daugiau metų gyvena be tėvynės./ posakis „tarytum kaliniui“ rodo, kad jis ne kalinys, vadinasi, be kaltės ištremtas iš tėvynės.

|  |  |  |
| --- | --- | --- |
|  | Odisėjas | Lyrinis subjektas |
| Ar pasiekė tikslą? | Taip | Ne |
| Kokius jausmus  Išgyvena? | Kerštą, pyktį, skriaudą | Neviltį, vidinį skausmą,  širdgėlą |

1. „perkirstas gyvenimas“ – viena dalis gyvenimo tėvynėje, kita – toli nuo tėvynės

„peršti žaizda“ – negyjantis, nuolat jaučiamas dvasinis skausmas

* 1. Metaforos

1. (šią informaciją mokiniai atlikdami namie testą, turėtų rasti patys)Poetas išeivis, 1944 metais pasitraukė į Vakarus, vėliau į Ameriką. (paaiškinti istorinę situaciją, sovietų okupacijos grėsmę). 1994m. grįžo į Lietuvą, mirė 2009m. Eilėraštis rašytas Amerikoje.
2. Tema - apie ką kūrinys? Apie tėvynės ilgesį (eilėraščiai apie išgyvenimus, lyrika)
3. Kaip gyventi be tėvynės? (probleminis klausimas dažniausiai formuluojamas taip, kad negalima būtų atsakyti taip/ ne. Tam geriausiai tinka klausiamieji žodžiai: kaip? Kodėl?)
4. (Pagrindinė mintis – vienas sakinys, ką suvokiau, perskaitęs kūrinį) Gyvenimas be tėvynės žmogui yra nuolatinė kančia, nuolatinis skausmas.