**5.Užpildyti lentelę, baigus dainuojamosios tautosakos kursą ir parašyti pastraipą.**

|  |  |  |  |
| --- | --- | --- | --- |
| **Lyginimo aspektai** | **Lietuvių liaudies daina**  **„Oi, žydėk žydėk“** | **Yvos daina „Berniukams“** | **A.Mamontovo daina**  **„O, meile!“** |
| **Tema** | Apie našlaitės norą kurti šeimą ir skausmą, gyvenant be tėvelių | Apie meilę daugybei vyrų | Apie meilę merginai/ moteriai |
| **Problema** | Kaip būti laimingai be tėvelių, be jų paramos? | Problemos nėra : „Ir vos tik panorėsiu, tuoj pat kurį turėsiu.“ | Kaip gyventi be meilės? |
| **Pagrindinė mintis** | Kai nėra pačių artimiausių žmonių, belieka glaustis prie gamtos (tikimasi saulelės, mėnulio pagalbos – „*sukraus kraitelį*“) | Merginos gyvenimo tikslas – negalvoti, kvailioti, vilioti. | Visais gyvenimo etapais (vaikystėje, paauglystėje, suaugusiam žmogui, senatvėje) meilė yra būtina, kad gyvenimas taptų prasmingas, šviesus, džiaugsmingas. |
| **Vertybės** | Meilė šeimai, artimiesiems,  ryšys su gamta | Nėra tikros meilės, ištikimybės, doros, prasmingo gyvenimo tikslo – nėra vertybių | Tikra meilė, kuri  išgelbėja nuo gyvenimo beprasmybės, pasaulio tuštybės, net nuo mirties. |
| **Meniškumas** | paralelizmas (gama ir žmogus)  pakartojimai  deminutyvai (visi daiktavardžiai: *obelėle, mergužėle, lapeliai, tėveliai ir kt.)*  epitetai (*žaliuosius lapelius, raudonus žiedelius, jauna mergužėle)*  (meniškas lyriškas tekstas | Vienas deminutyvas pavartotas dėl skiemenų skaičiaus, kitas „saldina“ tekstą:  „*Ir jeigu šioj dainelėj nebuvo vardo tavo, Mažuli nesupyki, nu nesusirimavo.“*  (primityvus tekstas („nu“, „trali vali“) | Perifrazė (*jinai, nelaboji*)  antonimai: *nei juoktis, nei verkti*  metaforos: *gyvenimo skonis, galvą vėjas glostė, užmiegantis uostas, mirtis peiliais bado*  epitetai; *seną pražilusią galvą, vienišą širdį,*  (meniškas tekstas) |
| **Melodija** | Lėta, graudi, lyriška senovinė ☹ | Tranki, linksma, žaisminga | Gera ☺  Jaunatviška, ritminga. |

1. *Išanalizavus lietuvių liaudies dainą „Oi, žydėk žydėk“ ir šiuolaikinę grupės „Yva“ dainą „Berniukams“ galima teigti, kad vertingesnė (įdomesnė) yra ...*

2. *Palyginęs lietuvių liaudies dainą „Oi, žydėk žydėk“ ir A.Mamontovo dainą „Berniukams“, galiu teigti, kad man labiau patiko...*

Devintokės pastraipa.

Išanalizavus lietuvių liaudies dainą „Oi, žydėk žydėk“ ir šiuolaikinę grupės „Yva“ dainą „Berniukams“ galima teigti, kad liaudies daina yra daug vertingesnė. Dainoje „Berniukams“ vienintelis atsiskleidžiantis veikėjos tikslas – negalvoti, kvailioti ir vilioti, o pagrindinė „vertybė“ – meilė daugybei vyrų. Ir tai dainoje yra vertinama teigiamai. Man ši daina yra vulgari. Galų gale, tekstas visai nemeniškas: vartojami žodžiai „nu“, „trali vali“ visai netinka dainai, nebent kasdieninėje kalboje galima taip pasakyti. O štai liaudies dainai deminutyvai suteikia švelnumo, tikro jausmingumo, o ne tiesiog pasaldina tekstą kaip „Yvos“ dainoje. Liaudies dainoje „Oi, žydėk žydėk“ perteikiami nuoširdūs našlaitės, nerimaujančios dėl savo ateities, jausmai. Mergelė norėtų ištekėti, sukurti šeimą, bet nėra kam sudėti kraitelio. Našlaitėlė glaudžiasi prie gamtos, kuri, rodos, gali jai padėti. Taigi liaudies dainoje atskleidžiamos vertybės – meilė šeimai, artimiesiems, ryšys su gamta. Nejaugi tai neturėtų būti svarbu ir šiais laikais? Manau, liaudies dainos primena tikrąsias vertybes, kurios šiais laikais kartais pamirštamos.