**6. užduotis. Testas Yva „Berniukams“**

Aš myliu daug vaikinų brunetų ir blondinų  
Ir kai naktim sapnuoju, visus juos išbučiuoju.  
Aš myliu daug berniukų blondinų ir juodukų,  
Į priekį negalvoju, kvailioju ir vilioju.  
  
Vytuką ir Martyną, Kęstutį ir Lauryną,  
Šarūną ir Antaną, Svajūną ir Ruslaną,  
Egidijų ir Romą, Remigijų ir Tomą,  
Algimantą ir Matą, Rolandą ir Donatą.  
  
Aš myliu, myliu, myliu. Daug vyrų, vyrų, vyrų.   
Į priekį negalvoju, kvailioju ir vilioju.  
Aš myliu, myliu, myliu Daug vyrų, vyrų, vyrų.   
Ir vos tik panorėsiu, tuoj pat kurį turėsiu.  
  
Ramūną ir Žydrūną, Liutaurą ir Arūną,  
Virgilijų ir Darių, Eligijų ir Marių  
Artūrą ir Sergejų, Maksimą ir Andrėjų  
Giedriuką ir Kąstytį, Žygimantą ir Gytį,  
Sauliuką ir Danielių, Olegą ir Gabrielių,  
Stanislovą ir Rimą, Bronislovą ir Simą,  
Vitalijų ir Justą, Modestą ir Augustą,  
Juozuką, na ir Vilių aš dievinu ir myliu.  
  
Aš myliu, myliu, myliu. Daug vyrų, vyrų, vyrų.   
Į priekį negalvoju, kvailioju ir vilioju.  
Aš myliu, myliu, myliu Daug vyrų, vyrų, vyrų.   
Ir vos tik panorėsiu, tuoj pat kurį turėsiu.  
  
Ir jeigu šioj dainelėj nebuvo vardo tavo,  
Mažuli nesupyki, nu nesusirimavo.  
O jei mane sutiksi, tikrai neapsiriksi.  
Nepramiegok berneli, aš mėgstu trali vali.  
  
Aš myliu, myliu, myliu. Daug vyrų, vyrų, vyrų.  
Į priekį negalvoju, kvailioju ir vilioju.  
Aš myliu, myliu, myliu. Daug vyrų, vyrų, vyrų.   
Ir vos tik panorėsiu, tuoj pat kurį turėsiu.  
2xk.

1. Suskaičiuokite dainos teksto žodžius.(apie 224)
2. Suskaičiuokite, kiek vyriškų vardų minima tekste.(46 + 27- vyrų, brunetų, blondinų)
3. Suskaičiuokite, kiek kartų pavartotas veiksmažodis „myliu“?(21)
4. Suformuluokite temą. (apie ką? - Apie meilę. Apie merginos meilę daugybei vyrų.
5. Suformuluokite problemą. ( problemos nėra – „Ir vos tik panorėsiu, tuoj pat kurį turėsiu.“)
6. Suformuluokite pagrindinę mintį. (Merginos gyvenimo tikslas – negalvoti – kvailioti- vilioti.)
7. Kaip vertinate dainoje pavartotus žodžius: „nu“, „trali vali“? (poetiškame tekste neturėtų būti, tekstą daro primityvų)
8. Ką reiškia žodžiai „ mėgstu trali vali“? (lengvabūdišką gyvenimą)
9. Raskite meninių priemonių ( beveik nėra... keli deminutyvai, kurie greičiausiai vartojami dėl rimo ☺)
10. Kokios vertybės atskleidžiamos?

Nėra... išminties – nėra...

Doros nėra....

Ištikimybės nėra... išaukštinamos antivertybės: gyvenimas be kilnaus, prasmingo tikslo, be tikros meilės, be išminties ir pan.)

1. Pagrįskite arba paneikite teiginį, kad visa šiuolaikinė populiarioji muzika yra primityvi.

(vertėtų perskaityti ir aptarti A.Mamontovo dainos „O meile“ tekstą iš Žuko vadovėlio)